पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना के संक्रमण को देखते हुए केंद्रीय जलशक्ति मंत्री गजेंद्र सिंह शेखावत की पहल पर सरस डेयरी के निकट केंद्र सरकार के उपक्रम राष्ट्रीय कौशल प्रशिक्षण संस्थान में शुरू होने वाले 120 बेड के आइसोलेशन सेंटर के लिए पीलिप्स कंपनी के 50 ऑक्सीजन कंसंट्रेटर जोधपुर पहुंच गए हैं।
गुरुवार को 25 ऑक्सीजन कंसंट्रेटर और जोधपुर पहुंचने की उम्मीद है। शेखावत के प्रयासों से यूके से यह ऑक्सीजन कंसंट्रेटर मंगवाए गए हैं। उन्होंने कहा कि जोधपुर में भी परिस्थितियां चिंताजनक हैं और ऐसे में हमने प्रयास किया है ताकि करीब 400 मरीजों को सेवाएं दे रहे एम्स के एडिशनल विंडो के रूप में एक और फैसिलिटी बने। यहां सौ-सवा सौ मरीज, जिन्हें माडरेट लेवल पर चिकित्सा की जरूरत हो, उन्हें रखा जा सकेगा। इससे मुख्य एम्स पर दबाव कम होगा और वहां गंभीर और अतिगंभीर रोगियों को चिकित्सीय सहायता मिल सकेगी।
केंद्रीय मंत्री ने कहा कि इस आइसोलेशन सेंटर के लिए ऑक्सीजन की व्यवस्था करने के प्रयास किए गए और बुधवार को पीलिप्स कंपनी के 50 ऑक्सीजन कंसंट्रेटर यूके से जोधपुर पहुंच चुके हैं वहीं 25 आज पहुंच जाएंगे। उन्होंने बताया कि शुक्रवार तक इस सेंटर को शुरू किए जाने की संभावना है। ऑक्सीजन की आपूर्ति के लिए प्लांट भी लगाया जा रहा है। विपरीत परिस्थितियों में जोधपुर शहर को 75 ऑक्सीजन कंसंट्रेटर भेजने पर महापौर (दक्षिण) वनिता सेठ ने यूके के व्यवसायी व शेखावत का आभार जताया।
इस अवसर पर उपमहापौर दक्षिण किशन लड्ढा, पूर्व महापौर घनश्याम ओझा, पूर्व उप महापौर देवेंद्र सालेचा, पार्षद घनश्याम भाटी, योगेश व्यास, दीपक माथुर, नरेंद्र फितानी, अनिल गट्टानी, अनिल कुमार प्रजापत, अशोक भाटी, फतेहराज माकड़, पुरुषोत्तम आचार्य, समाजसेवी संदीप काबरा ने भी शेखावत का आभार जताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn